CELEX: E2005G0002
Language: et
Date: 2005-04-28 00:00:00
Title: 2005/2/: EFTA riikide alalise komitee otsus nr 2/2005/SC, 28. aprill 2005 , rahastamisvahendi finants- ja projektijuhtimise auditi kohta

30.11.2006   
            
            
               ET
            
            
               Euroopa Liidu Teataja
            
            
               L 332/36
            
         EFTA RIIKIDE ALALISE KOMITEE OTSUS
   
   nr 2/2005/SC,
   28. aprill 2005,
   rahastamisvahendi finants- ja projektijuhtimise auditi kohta
   EFTA RIIKIDE ALALINE KOMITEE,
   Võttes arvesse Euroopa Majanduspiirkonna lepingut, nagu seda on kohandatud Euroopa Majanduspiirkonna lepingut kohandava protokolliga, edaspidi “leping”, ning EMP ühiskomitee 22. mai 2000. aasta otsust nr 47/2000,
   Võttes arvesse EFTA riikide alalise komitee 2. oktoobri 2000. aasta otsust nr 1/2000/SC rahastamisvahendi komitee loomise kohta,
   Võttes arvesse EFTA järelevalveameti ja kohtu komitee otsust nr 5/2002 ja nõukogu 2002. aasta otsust nr 2, mis asendab nõukogu ja nimetatud komitee 1998. aasta otsust nr 6,
   ON VASTU VÕTNUD JÄRGMISE OTSUSE:
   Artikkel 1
   Audiitorite kogul on ülim pädevus rahastamisvahendi finants- ja projektijuhtimise auditeerimiseks.
   Artikkel 2
   Kõik EFTA riigid peavad EMP lepingu osalistena olema esindatud audiitorite kogus, kui see auditeerib rahastamisvahendi finants- ja/või projektijuhtimist.
   Artikkel 3
   Audiitorite kogu koosneb EMP lepingu osaliste EFTA riikide esindajatest, soovitavalt nende riikide kõrgeimate kontrolliasutuste esindajatest. Nende sõltumatus peab olema väljaspool kahtlust. Riigi ametlikku esindajat EFTA juures ei saa määrata audiitoriks enne kolme aasta möödumist tema ametiaja lõppemisest mistahes EFTA institutsioonis.
   Artikkel 4
   Audiitorite kogu liikmed, kes auditeerivad rahastamisvahendi finants- ja/või projektijuhtimist, nimetab ametisse EFTA riikide alaline komitee. Liikmed nimetatakse ametisse neljaks aastaks. Ametiaja lõppemisel võib liikme üks kord tagasi nimetada. EFTA riikide alatine komitee võib nimetada ametisse samad isikud, kes on ametisse nimetatud EFTA järelevalveameti ja kohtu komitee otsuse nr 5/2002 kohaselt.
   Artikkel 5
   Audiitorite kogu liikmed on oma ülesannete täitmisel täiesti sõltumatud.
   Artikkel 6
   Audiitorite kogu poolt rahastamisvahendi finants- ja/või projektijuhtimise asjakohase ja igakülgse auditeerimise kulud kaetakse rahastamisvahendi halduseelarvest. Audiitorite kogu esitab asjakohase eelarveprojekti, auditi kulude lõpliku summa lepib kokku alaline komitee.
   Artikkel 7
   Audiitorite kogu võib kaasata oma töösse väliseksperte. Välisekspertide kohta kehtivad samad sõltumatuse nõuded kui audiitorite kogu liikmetele.
   Artikkel 8
   Audiitorite kogu annab rahastamisvahendi finants- ja/või projektijuhtimise auditi kohta aru EFTA riikide alalisele komiteele. Ta võib esitada ka tegevusettepanekuid.
   Artikkel 9
   Audiitorite kogu koostab rahastamisvahendi finants- ja/või projektijuhtimise auditi menetluseeskirjade ettepaneku ning esitab selle vastuvõtmiseks EFTA riikide alalisele komiteele.
   Artikkel 10
   Käesolev otsus jõustub viivitamatult.
   Artikkel 11
   Käesolev otsus avaldatakse Euroopa Liidu Teataja EMP osas ja EMP kaasaandes.
   
      Brüssel, 28. aprill 2005
      
         
            Alalise komitee nimel
         
         
            eesistuja
         
         B. GRYDELAND
         
         
            peasekretär
         
         William ROSSIER